આજે બપોરના સમયે મોટેરા ખાતે રહેતા એક વાલી વિધાનસભા વિરોધ પક્ષના નેતા દ્વારા લખાયેલો ભલામણ પત્ર લઇને ગાંધીનગર જિલ્લા પંચાયત ખાતે આવ્યા હતાં. પરંતુ જિલ્લા પ્રાથમિક શિક્ષણાધિકારી, નાયબ પ્રાથમિક શિક્ષણાદિકારી અને આરટીઇનો હવાલો સંભાળતા અધિકારી સહિત કોઇ જવાબદાર અધિકારી હાજર ના હોવાથી વાલીને કલાકો સુધી રાહ જોઇને બેસી રહેવુ પડ્યુ હતું. આ ઉપરાંત પ્રાથમિક શિક્ષણ વિભાગની કચેરીમાં હાજર કર્મચારીઓ દ્વારા પણ યોગ્ય જવાબ ના મળતાં છેવટે કંટાળેલા વાલી જિલ્લા વિકાસ અધિકારીને મળવા પહોંચી ગયા હતાં. આતો એક વાલીનો પ્રશ્ન છે, પરંતુ આ પ્રકારે અનેક વાલીઓ મુશ્કેલીનો સામનો કરી રહ્યાં છે.